জেনারেটিভ এআই দিয়ে সহজেই তৈরি করুন গুগল ক্রোমের থিম
বর্তমানে চলা এআইইয়ের দৌড়ে তাল মেলাতে গুগল ক্রোমেও এসেছে এআই ফিচার। সম্প্রতিক আপডেটে জেনারেটিভ এআইয়ের সাহায্যেই এখন তৈরি করে নেওয়া যাবে ক্রোম ব্রাউজারের থিম।‘ক্রোম ১২১’ সংস্করণের আপডেটে জেনারেটিভ ওয়ালপেপার ও থিমের পাশাপাশি ব্যবহারকারীরা ‘অটোমেটিক ট্যাব অর্গাজাইজেশনের’ সুবিধাও পাবেন।অনেক সময়ই ক্রোমের প্রিলোড করা থিমগুলো একঘেয়ে লাগতে পারে, তাই এআই জেনারেটেড থিমকে স্বাগত জানিয়েছে প্রযুক্তি সাইট ৯টু৫ গুগল।ক্রোমের নতুন থিম জেনারেটর ব্যবহার করা খুবই সহজ, এবং ব্যবহারের কোনো সীমা নেই কারণ জেনারেট করা থিমগুলো একটা আরেকটার সঙ্গে মিলবে না।তবে, এটি জেনে রাখা ভাল যে এর মূল বিষয়টি হল ব্রাউজারের ওয়ালপেপার, যা সাধারণত ব্রাউজারের নতুন ট্যাবের পেছনে দেখানো হয়। এর বাইরে, ক্রিনের পাশের বর্ডার সাধারণত একটি রঙের হয়ে থাকে। নতুন আপডেটটি বিরাট কোনো পরিবর্তন না হলেও, দারুণ অভিজ্ঞতা দিতে পারে।
কীভাবে ব্যবহার করবেন?ক্রোমের এআই দিয়ে প্রক্রিয়াটি সহজেই শেষ করা যাবে। তবে, ব্যবহারকারীকে সাইডবার সম্পর্কে ধারণা রাখতে হবে। এটি সাধারণত ক্রোম ব্রাউজার চালু করার পর হাতের ডান দিকে থাকে এবং দিন দিন সাইডবারে নতুন সব ফিচার যুক্ত হচ্ছে।১. ক্রোম ব্রাউজারে গিয়ে একটি নতুন ট্যাব চালু করুন। নিচের ডান কোণায় ‘কাস্টমাইজ ক্রোম’ অপশনটি বেছে নিন।২. সাইডবার চালু হলে, সেখানে ‘চেঞ্জ থিম’ অপশনে ক্লিক করুন।৩. এরপরে ‘ক্রিয়েট উইথ এআই’ নামের অপশনটি বেছে নিন। কারো এ অপশনটি না দেখানে ব্রাউজারটি আপডেট করে আবার চেষ্টা করুন।৪. এবারে ড্রপ ডাউন মেনু থেকে নিজের পছন্দ অনুসারে ‘সাবজেক্ট’, ‘স্টাইল’, ও ‘মুড’ বেছে নিন। এরপরে ‘ক্রিয়েট’ অপশনে ক্লিক করুন।৫. এবারে সামনে বিভিন্ন থিম দেখা যাবে। এসব অপশনের মধ্যে থেকে নিজের পছন্দের ফলাফলটি বেছে নিন।একজন ব্যবহারকারী যেভাবে ইচ্ছা ও যতবার ইচ্ছা ব্যবহার করতে পারবেন এ ফিচারটি। এআইয়ের বানানো সব থিম দুর্দান্ত হবে বিষয়টি এমন নয়, আবার কিছু ক্ষেত্রে অর্থপূর্ণ ফলাফল নাও আসতে পারে। তবে, অনেক সময় অসাধারণ কিছু তৈরি হতে পারে বলে লিখেছে ৯টু৫ গুগল।

ক্রোমের নতুন থিম জেনারেটর ব্যবহার করা খুবই সহজ, এবং ব্যবহারের কোনো সীমা নেই কারণ জেনারেট করা থিমগুলো একটা আরেকটার সঙ্গে মিলবে না।